দেশের ফুটবল অঙ্গন এখন মেতে আছে আসন্ন সাফ ফুটবল নিয়ে। অতিথি দলগুলোর মধ্যে সবার আগে বাংলাদেশে এসেছে শ্রীলঙ্কা। রোববার আসবে নেপাল ও ভুটান। সোমবার আসার কথা ভারত ও মালদ্বীপের। এই ফুটবল উৎসব শেষ হতে-না-হতেই দেশবাসী সিনিয়র জাতীয় দলগুলোর অংশগ্রহণে আরেকটি আন্তর্জাতিক ফুটবল আসর দেখতে যাচ্ছে মাঠে বসে। তা বঙ্গবন্ধু গোল্ডকাপ ফুটবল। ১-১২ অক্টোবর হবে এই আসর। গতকাল হয়ে গেল এই টুর্নামেন্টে অংশ নিতে যাওয়া দলগুলোর গ্রুপিং তথা ড্র। ড্রয়ের জমকালো অনুষ্ঠানে ছয় দেশেরই ঐতিহ্য ও সংস্কৃতি তুলে ধরা হয়।